ALTSÅ

***ALTSÅ*** var et norsk magasin som ble utgitt av IEC Publishing AS, et selskap som ble opprettet i av Ida Eliassen-Coker i 2018 for utgi å publisere et reklamefritt og feministisk magasin. Magasinet hadde kvinner som målgruppe, og hadde som forretningsidé å publisere redaksjonelt stoff uten reklame. Magasinet kom ut for første gang 11. juni 2019, og fokuserte på dyptgående journalistikk, kjønnsbalanse i mediene og visuell historiefortelling fri for retusjering og kommersielle annonser. Magasinet utkom med tre utgaver årlig de første to årene. Fra januar 2023 var det digitalt og i mars 2024, ble det lagt ned grunnet konkurs.

## Innhold og profil
*ALTSÅ* ble etablert som en motvekt til klikkjournalistikk og overfladiske medietrender. Magasinet var leserfinansiert og prioriterte grundige reportasjer, featurejournalistikk og essays skrevet av kvinner, for kvinner. Det hadde en tverrfaglig tilnærming til feminisme, samfunnsspørsmål, kultur og vitenskap, og dekket alt fra politikk og likestilling til psykologi og populærkultur.

*ALTSÅ* la stor vekt på visuell fortellerkunst og samarbeidet tett med fotografer og illustratører for å skape et estetisk og innholdsmessig helhetlig magasin. En av magasinets kjerneverdier var å ikke publisere retusjerte bilder eller innhold som bidro til utseendepress. En annen kjerneverdi var å betale alle bidragsytere anstendige honorarer.

## Opplag
Bekreftede netto opplagstall fra Mediebedriftenes Landsforening:
* 2019: 
* 2020: 
* 2021: 

## Priser og utmerkelser
* 2021: Sjefredaktør Ida Eliassen-Coker mottok prisen «Årets nyskaper», som deles ut av Oslo Redaktørforening

* 2021: Mottaker av prisen «Årets magasin» på Medieprisene, som deles ut av Mediebedriftenes Landsforening, og nominert til «Årets magasincover»

* 2020: Sjefredaktør Ida Eliassen-Coker nominert til «Jenteprisen» fra Plan International Norge
* 2020: Nominert til prisen «Årets nyskapning» på Medieprisene, som deles ut av Mediebedriftenes Landsforening

## Eiere (per mai 2021)
* Ida Neema Eliassen-Coker: 62,608&nbsp;%
* Sigrid Bonde Tusvik: 21,739&nbsp;%
* Irja Marit Eliassen: 1,846&nbsp;%
* Iselin Shumba: 0,87&nbsp;%
* Øvrige aksjonærer: 12,937&nbsp;%

## Utfordringer
I løpet av magasinets digitale periode opplevde *ALTSÅ* flere utfordringer med synlighet på sosiale medieplattformene Facebook og Instagram, begge eid av Meta. Magasinets fjerde forside viste en kvinne med et nakent bryst. Bildet kom fra en artikkel i utgaven som omhandlet denne kvinnens erfaringer med brystkreft. Til tross for at bilder av brystkreft ikke strider mot Metas egne regler, førte denne publiseringen til gjentatte blokkeringer av alle annonser på Facebook og Instagram fra august 2020 til desember 2021. Dette bidro til utfordringer med leservekst og økonomisk bærekraft, da magasinet i stor grad var avhengig av digital markedsføring for å nå nye abonnenter.

## Manglende pressestøtte
Magasinet hadde aldri mulighet til å søke pressestøtte, da det opprinnelig var et papirmagasin som skulle utgis fire ganger i året. Medietilsynet krever minimum ukentlige publiseringer i ett kalenderår før man kan søke om produksjonsstøtte. Det var én av grunnene til at magasinet gikk over til digital publisering fra januar 2023. For å kunne søke om «pressestøtte» måtte selskapet klart å opprettholde produksjonen fram til søknadsfristen våren 2024 og videre til utdeling av eventuelt tilskudd i oktober 2024.

## Nedleggelse
I mars 2024 ble *ALTSÅ* offisielt lagt ned etter at IEC Publishing AS gikk konkurs. Konkursen skyldtes blant annet utfordringer med å opprettholde en bærekraftig forretningsmodell uten annonser, samt økte kostnader knyttet til trykk og distribusjon. Overgangen til en digital plattform i 2023 klarte ikke å generere nok inntekter til å dekke de økonomiske forpliktelsene.

## Arv og betydning
Selv om *ALTSÅ* ble lagt ned, etterlot magasinet seg en betydelig innflytelse på den norske mediebransjen, spesielt innen uavhengig kvinnejournalistikk. Det utfordret tradisjonelle finansieringsmodeller i magasiner og inspirerte nye initiativer innen reklamefri journalistikk.

## Referanser